Уразбахты авыл җирлеге башлыгының 2020 нче елда үзенең эшчәнлеге нәтиҗәләре, Уразбахты авыл җирлеге Башкарма комитеты, Уразбахты авыл җирлеге Советы эшчәнлеге һәм 2021 нче елга бурычлары турында отчеты

27.01.2021 ел.

Хәерле кич хөрмәтле президиум, авылдашлар, килгән кунаклар!

Бүген без авыл җирлегенең 2020 нче ел йомгаклары буенча отчёт җыелышына җыелдык.

Җыелышта катнашалар:

учреждение һәм оешма җитәкчеләре, депутатлар,авылдашлар.

Көн тәртибе түбәндәгечә:

Авыл җирлеге башлыгының 2020 нче елга отчеты.

Авыл бюджет учреждениесе җитәкчеләре чыгышлары.

Районнан килгән җитәкчеләр чыгышлары.

Сораулар буенча фикер алышулар.

Бүләкләүләр.

Район үзешчәннәре концерты.

Ел саен ел башыннан авыл җирлекләренең эшләнгән эшләренә отчет җыелышлары, район күләмендә график нигезендә халык жыеннары бара.

Отчет чорында җирлек башлыгы буларак мин, авыл жирлеге Советы, авыл җирлегенең башкарма комитеты төп эшчәнлекне социаль үзгәрешләрне тормышка ашыру, халыкнын яшәү дәрәҗәсен яхшырту, мәдәниятне, тәртип, сәламәтлек саклау бурычларын хәл итү юнәлешендэ алып бардык.

2020 нчы елга җирлектә түбәндәге эшләр планлаштырылган иде:

1.Урам юлларын ремонтлауны дәвам итәргә.

2.Уразбахты мәдәният йорты янындагы биналар һәм җирләрне рәсмиләштерү һәм теркәү эшләрен төгәлләргә.

3.Халыкны терлекләр өчен азык белән тәэмин итү.

4.Һәйкәлне төзекләндерергә, обелиск салырга.

6.Барлык ярминкәләрдә, чараларда актив катнашырга.

7.2020 ел өчен хисапта әлеге йөкләмәләрнең һәм планнарның үтәлешен чагылдыру.

2020 нчы елга планлаштырылган эшләр тулысы белән диярлек үтәлде.

Авыл жирлеге аппаратында 3 кеше эшлибез. **Башкарма комитет** үзенең эшен еллык төзелгән план нигезендә алып бара. Елны хуҗалык китабын тутырудан башлыйбыз. 2020 нче елның 1 нче январена электрон хуҗалык китабы тутырылды инде. Аның нәтиҗәләре буенча:

* Мөгезле эре терлек – 287, узган ел 284 иде
* Сыерлар – 74, узган ел 71

Таналар-17, узган ел -21 иде

Сарык һәм кәҗәләр – 163, узган ел -162

Атлар-15,узган ел-15

бал кортлары - 150 оя,

кош-кортлар – 243

###### Күренгәнчә, мөгезле эре терлек саны узган ел белән чагыштырганда кимемәде, әз булса да, артым да бар. Бу 13 сыерга Исмагилов Ибрахим, 5 сыерга Гасимов Фәрит абыйларның 2 “Гаилә фермасы” ачуы нәтиҗәсе дә.

1 л. сөтнен уртача бәясе 20 сум 72 тиен булды. Узган ел -18 сум 25 тиен булган. Акбароваларга 31 кеше барлык җитештерелгән сөтнең 158 т 272 кгын тапшырган- бу ***3 млн 279 мең 396 сумлык***.

Январьда шулай ук җыеннарга әзерлек һәм аларны үткәрү, үзарасалым акчалары җыю китә. Сүз уңаенда аларны җыю башланды инде, һәркем үзе авыл җирлегенә китереп бирә алса бик әйбәт булыр иде. 500 әр сумнан безгә быел 82мең сум җыярга кирәк. Узган ел 500 әр сумнан 88 мең 500 сум акча җыйган идек. 5 ләткәч ул 442 мең 500 булды. Ул акча Җиңү урамында юлларга вак таш җәю, авыл урам юлларын кардан чистарту,су кудыру системасын алыштыру өчен тотылды. Быел, референдум карары нигезендә, без акчаларны - авылның Пионер урамында юлларга вак таш җәю, авыл чишмәләрен төзекләндерү өчен тотарга тиешбез.

* Быел сентябрь аендамуниципаль сайлаулар булып**,** авыл җирлеге Советына яңа депутатлар сайланды. Советта 7 депутат. Состав 1 кешегә генә үзгәрде. 7 нче округка яңа депутат – Хамидуллин Рафаэль Назипович өстәлде. Депутатлар 4 ай эчендә **доходлар турында декларация** тапшырырга тиеш. 6 депутат һәм аларның гаиләләренә авырлыклар белән булса да, декларацияләрне тутырып үзвакытында һәм кимчелекләрсез тапшыра алдык.
* **Субсидияләр**. Узган ел 71 сыерга 249 мең 300 сум, 6 кәҗәгә- 3000 сум күләмендә субсидиягә документлар эшләнеп авыл халкы аларны районда беренчеләрдән булып алды. Гасимов Фәрит, Исмагилов Ибрахим абыйларның да гаилә фермасы төзүгә документлары җиренә җиткереп үзвакытында эшләнде, субсидиясе дә тиз арада хуҗалары кулына кайтып, гаилә фермалары эшләп китте. Бүгенге кондә Ибрахим абыйның фермасында 13, Фәрит абыйда 5 сыер исәпләнә. Салахутдинов Булат 3 млн грант отып башлаучы фермер булды. 7 елга 206 га арендага пай җирләре, МТЗ-82 тракторы, авыл хуҗалыгы техникасы алды, игенчелек белән шөгыльләнәчәк. Бу урында Татарстан Республикасы Авыл хуҗалыгы һәм азык-төлек министрлыгы 2019-2024 елларга «Агростартап» проекты буенча «фермерларга ярдәм итү системасын төзү һәм авыл кооперациясен үстерү» төбәк проекты баруын да әйтеп китәргә кирәк.

Агростартап-ул дәүләттән түләүсез нигездә үз хуҗалыгыңны үстерү өчен 5 млн. сумга кадәр акча алу мөмкинлеге. Акча финанслашу шартларында биреләчәк. Фермер үзе хуҗалык төзү һәм үстерү өчен күпме акча кирәклеген билгеләргә тиеш: әлеге сумманың 90% тан да артмаган өлешен дәүләт бирәчәк һәм фермерга үз акчаларын 10% тан да ким булмаган күләмдә салырга туры киләчәк.

Грантны нәрсәгә тотарга мөмкин.

\* Авыл хуҗалыгы продукциясен җитештерү, саклау һәм эшкәртү өчен билгеләнгән җитештерү һәм склад биналарын, биналарны төзү (реконструкцияләү) өчен проект документациясен эшләүгә түләү;

\* Җитештерү һәм склад биналары, биналар, корылмалар, инженерлык челтәрләре һ.б. сатып алырга, төзергә яки ремонтларга, шулай ук әлеге биналарны теркәү өчен түләргә.

\* Җитештерү объектларына юллар һәм подъездлар төзү

\* Җитештерү объектларын инженерлык челтәрләренә тоташтыру

• Авыл хуҗалыгы терлекләрен сатып алу (шул исәптән шәхси ярдәмче хуҗалыклардан – 5 баштан артык түгел).

• Авыл хуҗалыгы техникасы һәм инвентарь, йөк автотранспорты, авыл хуҗалыгы продукциясен җитештерү һәм эшкәртү өчен җайланмалар, күпьеллык үсентеләр өчен утырту материалы сатып алырга.

Грант ярдәме алган көннән алып 18 ай эчендә кулланылырга тиеш. Быел бу программада 3 кеше катнашырга теләк белдерде.

Барлык килеп туган проблемалар, эшләр башкарма комитетның оператив утырышларында уртага салып, киңәшләшеп хәл ителә. Ел буе авыл, район, республика, илкүләм чараларда актив катнашырга тырышабыз. Барлык үткәрелгән чаралар ТАССР төзелүгә 100 ел, Бөек Җиңүнең 75 еллыгы белән тыгыз үрелеп барды.

Уразбахты авыл җирлегендә түбәндәге иҗтимагый объектлар бар:башкарма комитет, фельдшер-акушерлык пункты, авыл мәдәният йорты, авыл китапханәсе, почта элемтәсе бүлеге һәм сәүдә объектларыннан- авыл кибете. Аларда барлыгы 11 хезмәткәр эшли.

**Демографик потенциал**

Бүгенге көндә авылда барысы 125 хуҗалыкта 219 кеше исәптә тора, ә асылда 143 кеше яши. Шул исәптән хезмәткә яраклылар – 20 кеше, мәктәп яшендәге балалар - 3, мәктәпкәчә яшьтәге балалар - 2. Җирлектә 2020 елда 4 кеше вафат булды. Туучылар юк.

Уразбахты авыл җирлегендә хезмәткә сәләтсез яшьтәге халык саны эшкә яраклы яшьтән югарырак, бу, һичшиксез, авыл үсеше өчен тискәре тенденция. Үлемнең аз булуы, гомер озаю безгә хәзергә демографик ситуацияне бер ноктада сакларга мөмкинчелек бирә.

Уразбахты авыл җирлеге халкына медицина хезмәте күрсәтүне Уразбахты авылындагы фельдшер-акушерлык пункты гамәлгә ашыра.

ФАПта авылның һәрбер кешесе даими күзәтү астында. Беренче ярдәм, кирәкле процедуралар,прививкалар, диспанцеризация үзвакытында үткәрелә. 40 яшь ел саен диспанцеризация оештырылган, 65 яшьтән узганнарга соцзащита белщн берлектә Мамадышка алып бару өчен техника бирелә. Төп тикшерү ФАПта үтә, анализлар алына, район больницасында йомгак ясала. 2020 нче ел, белгәнебезчә, көчле инфекция белән көрәш елы булды. Илдәге карантин вакытында инфекция авылда таралыш алмасын өчен ныклы контроль булдырылды, маска, перчатка, изоляция режимы үтәлеше, вакытында тиешле дәвалау курслары үтү тикшерелеп торды.Бу куркыныч инфекцияне җиңәр өчен барыбызның да төп таләпләрне үтәве, саклануы сорала. Районда теләгән кешеләргә прививка ясау

Уразбахты авылында авыл мәдәният йорты, 10 мең данә китап фонды булган китапханә эшли.

Авыл территорияләрен комплекслы үстерү проектында катнашып Уразбахты авылында спорт мәйданчыгы төзүгә заявка биргән идек, элекке балалар бакчасы урынында бик матур үзгәрешләр, олылар өчен дә, балалар өчендә матур ял итү урыны булыр дип өметләнәбез.

##### Сәүдә предприятиеләреннән авыл җирлегендә 1арендадагы райпо кибете, аның гомуми сәүдә мәйданы 30 кв. м. Анда атнага 3 көн ипи китерелә, көнкүреш товарлары сатыла. Кибет зданиесе иске, яңартуны сорый. ЯНАСЫ?

##### Уразбахты авыл җирлегендә почта элемтәсе бүлеге бар.Ул халыкның бөтен ихтыяҗын канәгатьләндерерлек режимда эшли. Атнага 3 тапкыр почта килә, вакытында өләшенә, түләүләр кабул ителә, товар сату да оештырылган.

Авыл җирлегендә гомуми мәйданы 4,6 га булган ике зират бар.

Узган ел 2 зиратның да документларын эшләп, икесенең дә җир участоклары кадастровый учетка куелды. Карап, җыештырылып торалар. Авыл җирлегендә каберлекләрне исәпкә алу алып барыла. Бу урында шуны әйтеп китәргә кирәк. Зиратка бары тик үлү турында таныклык булганда гына күмү рөхсәт ителә. Бик сирәк очракта 3 көн эчендә таныклыкны тапшыру шарты белән, больница справкасы белән күмелергә мөмкин. Авыр көн, ләкин законы шундый, документларны тиешенчә әзерләргә кирәк. ЗАГСка ераграк туган да бара ала.

Авыл халыкын дини рәвештә тәрбияләү йөзеннән мәчетебез эшләп килә. Мәчетне тоту өчен чыгымнар халыктан җыелган хәер акчасы, иганәчеләр хисабына башкарыла.

Бүгенге көнгә Уразбахты авыл җирлегенең торак фонды күләме 10 мең кв. метр тәшкил итә. Бер кешегә 24,7 кв. м торак мәйданы туры килә. Шуны да билгеләп үтәргә кирәк, бөтен торак фонды БТИ РГУП балансында тора. Шул ук вакытта җирлектәге торак йортларның байтак өлеше буш тора. Рус Кирмәнендә 10 кеше теркәлсә дә, авыл төп яшәү урыны булып тормый.

Сонгы елларда, өстәмә ян кормалар, үзгәртеп салулар күп булуга карамастан, авыл җирлегендә яңа торак төзелеше алып барылмый.

**Су белән тәэмин итү.** 2019 нчы елда суүткәргеч, су башнясы, су белән тәэмин итү документлары эзерләнеп, регистрация үткәрдек. Башня поликарбонат койма белән эйләндереп алынды. 2020 ел үзарасалым акчасына чишмәдән башняга су куу өчен 3 кое казып су кудыру системасын алыштырырга планлаштырылган иде. Күпчелек эше эшләнде. Бу су проблемасын хәл итәр дип өметләнәбез. Хәзерге башня яңа тормышка- һәр йортка үткәрелгән су системаларына, күп санлы кер юуу машиналары, өйдәге ванна, мунча, душевая кабиналарга исәпләнмәгән, су юллары иске, эледән-әле су бәрә. Көчәнеш сәбәпле әле күптән тугел генә насос янып, берничә көн суны җибәреп булмады. Бүгенге көндә бу мәсьәлә хәл ителде.

Чүп җыю, урамнарны кардан чистарту үзвакытында башкарыла. Авылда 11 урам. 84 урында багана башында урам утлары куелган. Авыл тормышы көйле барсын өчен барысын да эшләргә тырышабыз. Кимчелекләр дә бардыр. Ләкин бар омтылышыбыз авыл өчен. Аз гына кимчелек булуга төрле инстанцияләргә мөрәҗәгатьләр язучылар элек тә булгандыр, хәзер дә бар. Урам юллары, су белән тәэмин итү бер генә җирлектә дә идеальдер дип уйламыйм, урам утын да һәр кешенең ое каршына тезеп куеп булмый. Бар сораулар да акрынлап җавапларын таба баралар. Безнең авыл кебек юлсыз тилмергән авыл беркайда да юк иде. Быел Пионер урамын да карасак, юл белән бернинди проблема калмаячак. Юл бар, балалар, туганнар капка төбенә кайтып туктый. Көзен машиналарны гаражга кертеп куеп, май беткәндә генә алып чыккан чакларны оныттык. Су өйләрдә, чишмә буена төшеп кер чайкаган, көянтә- чиләк күтәреп су китерүче кеше юк, телевизорлар кабельле, өйләрдә телефон, интернет, вай-фай, һәркемдә соңгы модель сенсорлы телефон, планшет, ноутбук. Белдерүләрне, ашларга чакыруларны да өйдән чыкмыйча телефоннан гына әйтәбез хәзер.

* Уразбахты авыл җирлегенең 2020 нче ел бюджетының үтәлеше 100 % булды.
* Җирлекнең төп кереме булып жирле налоглар санала.
* *физик затлардан –* 10100 **сум**
* *Милек налогы -* 5700 **сум** *җир налогы –* 208700*сум  
  Авыл хуҗалыгы налогы – 25800* ***с****ум  
   водокачка кулланган өчен- 6*4200 ***с****ум*
* *Штрафлар-7000 сум*
* *үзарасалымнан -***88500** *сум акча керде.*
* *Калган бюджетны субвенцияләр һәм дотацияләр тәшкил итә.*

Бу акчалар урам утлары өчен, су белән тәэмин итүгә, башкарма комитетны җылыту, уты, элемтәсе, ГСМ, хезмәт хакы түләү, авыл культура йортының чыгымнарын каплау өчен тотыла.

Узган ел башкарма комитетка төрле сораулар белән 192 кеше мөрәжәгать итте. Шулардан төрле белешмәләр сорап 110 кеше килде, авыл жирлеге башлыгында 12 кеше приемда булды. Барлыгы-7 мөрәҗәгать керде. Һәрберсенә үзвакытында җавап бирелде. Авыл җирлегендә җавап алырлык сораулар белән турыдан-туры Татарстан Республикасы Президентының, Россия Президентының интернет приемныйларына мөрәҗәгать итүчеләр генә азрак борчу сала, өстәмә кыенлыклар тудыра.

Авыл җирлеге Советынын барысы 9 утырышы утте, анда 32 төрле мәсъәлә каралды, авыл жирлеге башкарма комитеты житәкчесенең - 9, авыл жирлеге башлыгының- 1 боерыгы чыгарылды.

Авыл жирлегендә 37 кеше хәрби исәптә тора. Шулардан 1 –офицер, 3-призывник, 33е- запаста торучы гражданнар. Методик рекомендация нигезендә еллык эш планы булдырыла һәм шул план нигезендә эш алып барыла.

Узган ел эш тыгыз графикта алып барылды. Уңышлар да күп булды, кимчелекләре дә калгандыр. Ләкин һәрберебез үз урынында нәтиҗәле итеп эшләргә тырыштык. Зур эшләрдән тагын ФАП артындагы буаны ремонтладык. Һәйкәл ремонтланды, обелиск әзерләнде, аның бюджеттан эшләнәсе эшләре тәмамланды инде, спонсорлар обещать иткән акча күчүгә тәмамлап куясы бар.

Авыл җирлеге буенча 2021 нче елга бурычларга килгәндә - эшләребез күп. Үзара салым акчасына юл ремонтлау, чишмәләрне карау көтелә. Рәсмиләштерелеп бетмәгән зданиеләрне, халык санын алуда катнашу, җирләрне рәсмиләштереп бетерүне дә игътибар үзәгендә тотачакбыз.

Чыгышымны йомгаклап шуны әйтәсем килә, без җирлектә халык мәнфәгатен алга куеп эшләргә тырышабыз, сездән бу җыенда кергән сорау, тәкъдимнәр дә игътибар үзәгендә булачак. Нинди генә эшкә тотынсак та, район җитәкчелеге, урындагы җитәкчеләр белән берлектә эшләгәндә генә зур нәтиҗәләргә, югары күрсәткечләргә ирешә алачакбыз. Алдагы еллар уңышлы, имин еллар булсын, тыныч, матур тормышта яшик.

Уразбахты авыл җирлеге башлыгы: Р.Г.Шәйхетдинов